J E G Y Z Ő K Ö N Y V

**Készült:** a Hajdú-Bihar Megyei Önkormányzat Közgyűlésének 2019. május 17-én 9.00 órakor kezdődő nyilvános üléséről, a Megyeháza Árpád termében (4024 Debrecen, Piac u. 54). Jelen van 21 fő közgyűlési tag a jegyzőkönyvhöz mellékelt jelenléti ív szerint.

Meghívottként jelen van: dr. Dobi Csaba jegyző, Kraszitsné dr. Czár Eszter aljegyző, Czapp Zsuzsa, a Fejlesztési, Tervezési és Stratégiai Osztály Fejlesztési Csoportjának vezetője, Már Norbert, a Közgazdasági Osztály vezetője, Gonda-Magyar Andrea főépítész, Kondor Erika jegyzőkönyvvezető, továbbá

- Korbeák György ügyvezető, a Hajdú Bihar Megyei Fejlesztési Ügynökség Nonprofit Kft.,

-Vámosi Gábor ügyvezető, az INNOVA Észak-Alföld Regionális és Innovációs Ügynökség Nonprofit Kft.,

-Ongjerth Richárd terület-és településrendezési vezető-tervező, a Magyar Urbanisztikai Tudásközpont,

- Szőllős Sándor polgármester, Bocskaikert település képviseletében, valamint a sajtó képviselői.

|  |  |  |  |
| --- | --- | --- | --- |
|  | **Közgyűlési névsor:**  **Képviselő** | **Jelenlét** | **Képviselőcsoport** |
|  | Antal Szabolcs | igen | FIDESZ-KDNP |
|  | Bernáth László | igen | FIDESZ-KDNP |
|  | Bíró László | igen | JOBBIK |
|  | Bódi Judit | igen | MSZP |
|  | Buczkó József | igen | FIDESZ-KDNP |
|  | Bulcsu László | igen | FIDESZ-KDNP |
|  | Dombi Imréné | nem | FIDESZ-KDNP |
|  | Demeter Pál | igen | JOBBIK |
|  | Gál László Csaba | igen | JOBBIK |
|  | Gurbán László | igen | JOBBIK |
|  | Gyula Ferencné | igen | MSZP |
|  | Kiss Attila | nem | FIDESZ-KDNP |
|  | Kocsis Róbert | igen | FIDESZ-KDNP |
|  | Koroknai Imre | igen | FIDESZ-KDNP |
|  | Kovács Zoltán | igen | FIDESZ-KDNP |
|  | Ménes Andrea | igen | FIDESZ-KDNP |
|  | Mohácsi László | igen | JOBBIK |
|  | Nagy Zsolt | igen | MSZP |
|  | Pajna Zoltán | igen | FIDESZ-KDNP |
|  | Rigán István | igen | JOBBIK |
|  | Simon Zoltán | nem | FIDESZ-KDNP |
|  | Tasi Sándor | igen | FIDESZ-KDNP |
|  | Timár Zoltán | igen | FIDESZ-KDNP |
|  | Tóth József | igen | DK |

**Pajna Zoltán**

Tájékoztatja a közgyűlést, hogy Vértesi István lemondott mandátumáról, felkéri dr. Rácsay Lajost, a Területi Választási Bizottság elnökét, hogy ismertesse a TVB döntését.

**Dr. Rácsay Lajos**

Tájékoztatja a jelenlévőket, hogy Vértesi István, a JOBBIK Magyarországért Mozgalom képviselője 2019. április 15-én lemondott megyei közgyűlési mandátumáról. A JOBBIK Magyarországért Mozgalom képviseletére jogosult személy a Hajdú-Bihar Megyei Közgyűlés megüresedett képviselői helyére Gurbán Lászlót jelentette be a mandátum megüresedésétől számított 30 napon belül.

A Hajdú-Bihar Megyei Területi Választási Bizottság megállapította, hogy Gurbán László szerepel a JOBBIK Magyarországért Mozgalom által a helyi önkormányzati képviselők és polgármesterek 2014. évi választására Hajdú-Bihar megyében állított önálló területi listán. A Hajdú-Bihar Megyei Területi Választási Iroda ellenőrizte, hogy Gurbán Lászlónak a Központi névjegyzék alapján önkormányzati választójoga és választhatósága van, így mandátumhoz jutásának törvényes akadálya nincs. Erre tekintettel a Területi Választási Bizottság 2019. május 13-ai ülésén megállapította Gurbán László mandátumhoz jutását, amellyel kapcsolatban jogorvoslat nem érkezett, így az május 16-án jogerőssé vált.

A választási eljárásról 2013. évi XXXVI. törvény 206. §(1) bekezdése értelmében a választás eredményét megállapító választási bizottság a választás eredményének jogerőssé válását követő öt munkanapon belül átadja a megbízólevelet a megválasztott képviselőnek. A Magyarország helyi önkormányzatairól szóló 2011. évi CLXXXIX. törvény 28. § (2) bekezdése alapján az önkormányzati képviselő megválasztását követő ülésen a képviselő-testület előtt esküt tesz és erről okmányt ír alá. Felkéri Gurbán Lászlót megbízólevelének átvételére, ezt követően az eskü letételére. Előolvassa az eskü szövegét, amennyiben a képviselő meggyőződése úgy kívánja, azt az „Isten engem úgy segéljen” szövegrésszel zárja.

**Gurbán László**

„Én, Gurbán László becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; megyei közgyűlési tag tisztségemből eredő feladataimat Hajdú-Bihar megye fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom. Isten engem úgy segéljen!”

**Pajna Zoltán**

Köszönti a megjelent megyei közgyűlési tagokat, a meghívott vendégeket. Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 21 tag van jelen. Az ülést megnyitja.

Javasolja a napirend elfogadását. Megállapítja, hogy a napirendhez hozzászólás, javaslat nincs.

**Szavazásra teszi fel a napirendet, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/0/0/A/KT

Ideje: 2019 május 17 09:10

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 21 100.00 87.50

Nem 0 0.00 0.00

Tartózkodik 0 0.00 0.00

**Szavazott 21 100.00 87.50**

Nem szavazott 0 0.00

Távol 3 12.50

**Összesen 24 100.00**

**38/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a 2019. május 17-ei munka ülése napirendjét a következők szerint fogadja el:

1. Tájékoztató a Hajdú-Bihar Megyei Területrendezési terv módosításának aktuális helyzetéről
2. Az „Alföld kerékpáros stratégia 2017” tervezetéhez készített javaslattételi dokumentum térképi részének módosítása
3. A Hajdú-Bihar Megyei Önkormányzat 2018. évi zárszámadásáról szóló rendelet elfogadása
4. A Hajdú-Bihar Megyei Önkormányzat 2019. évi költségvetési rendeletének módosítása
5. Jelentés a Hajdú-Bihar Megyei Önkormányzat és a Hajdú-Bihar Megyei Önkormányzati Hivatal 2018. évi belső ellenőrzéséről
6. A Hajdú-Bihar Megyei Fejlesztési Ügynökség Nonprofit Kft. 2018. évi számviteli törvény szerinti beszámolójának elfogadása, ügyvezetőt érintő döntések meghozatala
7. Tájékoztató az INNOVA Nonprofit Kft. 2018. évi számviteli törvény szerinti beszámolójáról
8. Tájékoztató a Hajdú-Bihar Megyei Vállalkozásfejlesztési Alapítvány 2018. évi működéséről, vagyoni, pénzügyi és jövedelmi helyzetéről szóló beszámolóról

**Különfélék**

**Szavazásra teszi fel a lejárt határidejű határozatok végrehajtásáról szóló jelentést, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/0/0/A/KT

Ideje: 2019 május 17 09:10

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 1 4.17

Távol 3 12.50

**Összesen 24 100.00**

**39/2019. (V. 17.) MÖK határozat**

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

193/2017. (XII. 20.) MÖK határozat, 194/2017. (XII. 20.) MÖK határozat, 195/2017. (XII. 20.) MÖK határozat, 196/2017. (XII. 20.) MÖK határozat 197/2017. (XII. 20.) MÖK határozat, 198/2017. (XII. 20.) MÖK határozat, 199/2017. (XII. 20.) MÖK határozat, 200/2017. (XII. 20.) MÖK határozat, 67/2018. (IX. 28.) MÖK határozat, 68/2018. (IX. 28.) MÖK határozat, 69/2018. (IX. 28.) MÖK határozat, 70/2018. (IX. 28.) MÖK határozat, 71/2018. (IX. 28.) MÖK határozat. 72/2018. (IX. 28.) MÖK határozat, 19/2019. (IV. 12.) MÖK határozat, 20/2019. (IV. 12.) MÖK határozat, 21/2019. (IV. 12.) MÖK határozat, 24/2019. (IV. 12.) MÖK határozat, 26/2019. (IV. 26.) MÖK határozat, 27/2019. (IV. 26.) MÖK határozat, 36/2019. (IV. 26.) MÖK határozat, 37/2019. (IV. 26.) MÖK határozat.

1. ***napirendi pont***

„A Tájékoztató a Hajdú-Bihar Megyei Területrendezési terv módosításának aktuális helyzetéről”

**Pajna Zoltán**

Felkéri Gonda-Magyar Andrea főépítészt, tartsa meg előadását.

**Gonda-Magyar Andrea**

A közgyűlés a 2018. szeptemberi ülésén tárgyalta a terv megalapozó dokumentációját, azóta folyamatos a tervezési munka, roadshow-k keretében a települések vezetőit is tájékoztatták a folyamatban lévő munkákról, illetve a megyében dolgozó építészek részére szakmai napot tartottak. Felkéri Ongjerth Richárd terület-és településrendezési vezető-tervezőt, a Magyar Urbanisztikai Tudásközpont képviseletében, tartsa meg előadását.

**Ongjerth Richárd**

Bár még tartanak a jogszabály által előírt egyeztetési és véleményeztetési folyamatok, mostanra olyan anyag állt össze, melyben gyökeres változások már nem várhatóak. Szoros jogszabályi háttér alapján dolgoznak, kevés lehetőségük van arra, hogy egyfajta sajátosságot vigyenek a tervbe. A jelenleg hétévente előírt országos területrendezési terv készítését rendszerint automatikusan követi a megyei tervek hozzáigazítása az országos tervhez, amit követnie kell a településszerkezeti tervek felülvizsgálatának. A megyei terv felülvizsgálata ezúttal is a Miniszterelnökség kezdeményezésére történt, amely a Megyei Önkormányzatokkal kötött szerződést a megyei területrendezési tervek felülvizsgálatáról és ennek alapján született meg a tervezési szerződés a tervezőkkel.

Az új OTrT megalkotása 2018. decemberében, a Magyarország és kiemelt térségeinek területrendezési tervéről szóló 2018. évi CXXXIX törvény keretében megtörtént, jelenleg az abban a megyei övezetek elkészítéséhez előírt miniszteri rendelet megszületésére várnak.

A tervezés célkitűzései: a kormányzati területi célok és szándékok közvetítése a települési tervek felé (a Miniszterelnökség szemszögéből nézve); az összehangolt térségi és települési tervezés erősítése a megye koordináló szerepének kihasználásával, a részterületi fejlesztések összehangolása, erősítése (a települések, szakmai szereplők szemszögéből nézve); Továbbá a megye javaslattevő szerepének kihasználásával a kormányzati szándékok testreszabott konkretizálása, a terv lobbi- és befektetés ösztönző eszközként való használata, a 2021-2027 közötti tervezési időszak fejlesztési tervezésének szakmai-területi előkészítése; a megyei gazdaság- és területfejlesztési tevékenységek megalapozása (a megye szemszögéből nézve).

A tervezés folyamatát illetően elhangzott, hogy voltak roadshow-k, jelenleg a megyei területrendezési terv, jóváhagyandó és alátámasztó munkarészek – tervezői javaslat, egyeztetésre szakasznál járnak, hátra van még a véleményeztetés az érintett államigazgatási szervekkel, illetve

véleménykérés a megyei állami főépítésztől, a miniszteri vélemény beszerzése, továbbá a közgyűlési jóváhagyás, melyre várhatóan a szeptemberi ülésen sor kerülhet.

A területrendezési terv átfogó céljait két fő gondolatban határozta meg: 1. Hajdú-Bihar megye területi fejlődésének dinamizálása, kiegyensúlyozottabbá tétele, az életkörülmények javítása, a területi különbségek csökkentése, a környezeti adottságok fenntartható kihasználása érdekében, 2. a következő időszak megyei önkormányzati aktivitásainak megalapozása, a fenntartható, környezetkímélő gazdasági fejlődésnek és a környezetminőség javításának elősegítésére, az ilyen irányú települési törekvések generálására és koordinálására.

A megye feladata ezen belül elsődlegesen az, hogy segítse a Debrecentől távolabbi városok ipartelepítését, a kiegyensúlyozottabb gazdasági-jövedelmi viszonyok megteremtését, a befektetés ösztönzést, a magasabb felkészültséget igénylő, vonzó, innovatív munkahelyeknek a térségbe vonzását, illetve segítse a Debrecen környéki városokban a helyi szolgáltatások fejlesztését, a megszerzett vásárlőerő helyi elköltésére. Továbbá koordinálja a járástérségi turizmus fejlesztését, a megye és térségeinek összehangolt és hatékony márkaépítését és –terjesztését, valamint segítse környezetbarát gazdaság (pl. a fürdő-, gyógy- és natúrturizmus, megújuló energiák, víztakarékos mezőgazdálkodás, a K+F agrár-innováció) megvalósítását és – más érintett megyékkel együtt – elterjesztését az érintettek körében.

A területrendezési terv eszköztára: a tényleges beavatkozások megalapozása, támogatása, fenntartható környezeti feltételeik biztosítása, a települések munkáját segítő térségi szerkezeti terv,

az egyedileg meghatározott megyei övezetek, és a rendelettel összehangolt, a megyei önkormányzat saját vállalásaira vonatkozó határozatok együttes alkalmazásával.

Szerkezetileg ugyan úgy épül fel, mint bármely más rendelet. Az  általános rendelkezésekkel kezdődik, a rendelet célja, hogy meghatározza a megye egyes térségei terület felhasználásának feltételeit, a műszaki infrastrukturális hálózatok és egyedi építmények összehangolt térbeli rendjét, tekintettel a fenntartható fejlődésre, valamint a területi, táji, természeti, ökológiai és kulturális adottságok, értékek megőrzésére, illetve az erőforrások védelmére. A rendelet hatálya természetesen Hajdú-Bihar Megye területére terjed ki és mivel az Országos Területrendezési Tervvel együtt kell használni, így itt is az országos tervben használt definíciókat alkalmazták.

A megyei területrendezési terv a megye térségi szerkezeti tervét, a megye térségi övezeteit és az ezekre vonatkozó szabályokat foglalja magában. A megye térségi szerkezeti tervét a rendelet 1/1 – 1/15. számú szöveges és táblázatos, továbbá a 2. számú rajzi melléklete tartalmazza. A megyei területrendezési terv övezeteinek határait a rendelet 3. számú mellékletei tartalmazzák (15 db).

A következő dia a települések térségi terület felhasználási kategóriák szerinti megoszlását tartalmazza, ezek azok a kategóriák, melyeket a települések vonatkozásában be kell tartani: ilyen az erdőgazdálkodási térség, a mezőgazdasági térség, a vízgazdálkodási térség és a települési térség. Ezekben a térségekben minimális lehetőségük van változtatásra, ha ezzel kapcsolatosan lesz észrevétel, azt igyekeznek majd beépíteni a végleges tervbe.

A megye egyes települései területének megyei terület felhasználási kategóriák szerinti megoszlását az 1/2. számú melléklet tartalmazza. Az országos és térségi műszaki infrastruktúra-hálózatok és egyedi építmények elhelyezésére vonatkozó szabályokat illetően a térbeli rend szempontjából meghatározó települések felsorolását az 1/1. számú melléklet, az országos és térségi jelentőségű közlekedési infrastruktúra-hálózatok felsorolását az 1/3-1/10. számú melléklet, azok térbeli rendjét, valamint az országos és térségi jelentőségű építmények elhelyezkedését a 2. számú melléklet, tartalmazza.

A megyében működő és tervezett erőművek és kiserőművek, a villamosenergia-átviteli és elosztó hálózat távvezetékei, a nemzetközi és hazai, valamint a térségi jelentőségű szénhidrogén szállítóvezetékek szempontjából meghatározó települések felsorolását az 1/11-1/13 melléklet, azok térbeli elhelyezkedését a 2. számú melléklet tartalmazza.

A meglévő belvíztározók és tározási lehetőségek felsorolását az 1/14számú melléklet tartalmazza, a vízgazdálkodási építmények térbeli viszonyait a 2. számú melléklet rögzíti. Az állam kizárólagos tulajdonában lévő vizeket és vízi építményeket a vízgazdálkodásról szóló törvény tartalmazza.

A térségi hulladéklerakó helyek szempontjából meghatározó települések felsorolását az 1/15. számú melléklet, azok térbeli rendjét pedig a 2. számú melléklet tartalmazza. Az 1/3-1/15. számú mellékletekben szereplő országos és térségi műszaki infrastruktúra-hálózatok elemeit és az egyedi építményeket az ott felsorolt, a térbeli rend szempontjából meghatározó települések közigazgatási területét érintve, a megyei szerkezeti terv figyelembevételével, az engedélyezési eljárás során felmerülő ágazati szempontok és követelmények miatt szükséges korrekciókkal kell megvalósítani.

Az országos övezetek előírásait a Magyarország és egyes kiemelt térségeinek területrendezési tervéről szóló 2018. évi CXXXIX. törvény alapján a hatályos miniszteri rendelet tartalmazza, területüket az övezeti terv szerint tünteti fel.

A megyei övezetek tartalmát a miniszteri rendelet határozza meg, kiterjedését pedig a megyei területrendezési terv: ásványi nyersanyagvagyon övezete, rendszeresen belvízjárta terület övezete,

tanyás területek övezete, földtani veszélyforrás terület övezete.

Az egyedileg meghatározott megyei övezetek (amelyeknek a tartalmát és a kiterjedését is a megyei területrendezési terv határozza meg, a törvényben foglalt feltételekkel, a miniszter egyetértésével)

pl. Városkörnyéki településegyüttesek övezete, Gazdasági, innovációs fejlesztési övezetek, Turisztikai fejlesztési övezetek, A klímaváltozással fokozottan érintett terület övezete, A korábbi zártkertek övezete, illetve A csillagos égbolt park övezete.

Az egyedileg meghatározott megyei övezetek szabályai az alábbiak: a városkörnyéki település együttesek övezete a megye városaira, és legalább azok szomszédos településeire terjed ki. Az övezetbe tartozó települések Településfejlesztési Koncepciója és Integrált Településfejlesztési Stratégiája készítése során – a hatályos jogszabályban előírt fejezeteken túl – készüljön olyan fejezet, amely a terv típusának megfelelően, legalább az érintett várossal szomszédos településekkel közösen kialakított módon azt tartalmazza, hogy a város milyen módon tervezi fejleszteni a vonzáskörzete számára nyújtott szolgáltatásokat, legalább a középfokú oktatási és egészségügyi létesítmények, a munkahelyek, és a rekreációs és szabadidő eltöltési lehetőségek, továbbá a várostérség belső közlekedési infrastruktúrája tekintetében. Az ilyen fejlesztéseket Hajdú Bihar Megye Önkormányzata a kompetenciájába tartozó források elosztásánál előnyben részesíti, különösen, ha azok hátrányos helyzetű kistelepülések ellátottságát javítják.

A gazdasági, innovációs fejlesztési területek övezetébe sorolt települések településrendezési terveiben a kereskedelmi, szolgáltató, gazdasági területegységeken olyan építési övezetek jelölhetők ki, amelyekben a telkek beépíthetősége a környék lakosságainak, intézményeinek zavarása nélkül az OTÉK által meghatározott beépítési aránynál legfeljebb 10 %-kal lehet több. Az övezetbe tartozó települések önkormányzata a településfejlesztési koncepció és az integrált településfejlesztési stratégia módosítása során jelölheti meg azokat a helyi sajátosságoknak megfelelő feltételeket és beavatkozásokat, amelyek nyomán biztosítható az így kijelölt területek gazdasági szempontból megfelelő hasznosítása. Az ilyen építési övezetekben az OTÉK-ban foglalt zöldfelületi arány akkor csökkenthető 5 %-kal, ha az így az ingatlanon elmaradó zöldfelület az építkezéssel egy időben a településen, vagy a megye más helyén létesül, a megye tájrendezési szükségleteinek megfelelő formában, és a biológiai aktivitásérték számításának megfelelően számított mértékben.

A gazdasági innovációs fejlesztési területekhez az alábbi térségek települései tartoznak: a határmenti innovációs és nemzetközi árucsere területek övezete, a Nyíradonyi, a Derecskei és a Berettyóújfalui járás területére terjed ki. A gyorsforgalmi úthoz csatlakozó gazdasági övezethez azoknak a településeknek a kereskedelmi, szolgáltató gazdasági területei tartoznak, amelyek területén gyorsforgalmi út – autópálya, autóút – halad át, továbbá az ilyen településekkel szomszédos települések. A vasútállomás-környékek övezete, ami a működő vasútállomások 500 m-es körzetében fekvő kereskedelmi, szolgáltató gazdasági területegységeken jelölhető ki. A felhagyott külterületi beépített területek övezete az egykor mezőgazdasági major, vagy honvédségi célból beépített külterületi területegységeken jelölhető ki, azok gazdasági újrahasznosításának céljából, ha azt a Magyarország és kiemelt térségeinek területrendezési tervéről szóló 2018. évi CXXXIX. tv. előírásai megengedik.

A turisztikai fejlesztési övezetekben olyan kereskedelmi, gazdasági szolgáltató területegységek jelölhetők ki, ahol azoknak az építési telkeknek a beépíthetősége lehet a környék lakosságainak, intézményeinek zavarása nélkül az OTÉK által meghatározott beépítési aránynál 10 %-kal több, a zöldfelületi arány pedig 5 %-kal kevesebb, amelyeken a szálloda kereskedelmi szálláshelyek bővítését, a vendéglátást vagy a fürdő- és gyógyturizmust, vagy a turisztikai infrastruktúra fejlesztését – pl. kikötők – szolgáló létesítmény kerül elhelyezésre. Az ilyen fejlesztési övezethez az alábbi övezetek tartoznak: Az általános turisztikai szuprastruktúra (azaz szálloda- és vendéglátás)-fejlesztés övezete a megye városainak a belterületén jelölhető ki. A pusztai turizmusfejlesztés övezete a Hortobágyi Nemzeti Park – a Puszta Világörökségi helyszín területével szomszédos településeken, Egyek, Tiszacsege, Újszentmargita, Hortobágy, Balmazújváros, Nagyhegyes, Nádudvar és Püspökladány területén jelölhető ki, a turizmust és a vendéglátást, az informálást segítő Pusztakapuk, azaz olyan épületegyüttesek létesítésével, amelyekben szállás, vendéglátás, a turizmushoz kapcsolódó szolgáltatások, kiskereskedelem folytatható, a világörökségi helyszín követelményeivel összehangolt módon. A fürdőturizmus övezetébe azok a települések tartoznak, amelyek legalább 2000 m2 vízfelületű meleg vizes stranddal rendelkeznek, vagy ilyen létrehozását készítik elő.

A gyógytényezőkkel rendelkező települések övezetébe azok a települések tartoznak, amelyek bizonyítottan a természetes gyógytényezőkről szóló 74/1999. (XII. 25.) EüM rendelet hatálya alá eső természetes gyógytényezőkkel rendelkeznek.

A nagyléptékű megújuló energiatermelés területei: Napelempark elhelyezése számára különleges terület övezete a városok belterületén, és a mezőgazdasági térségi övezethez tartozó, legfeljebb hektáranként 15 AK értékű területén legfeljebb 0,5 Ha-os napelempark számára, legfeljebb hektáranként 10 AK értékű területen pedig legfeljebb 10 Ha-os napelempark számára jelölhető ki. Az 5 MW-nál nagyobb kapacitású napelempark ezen belül telepítési tanulmányterv alapján jelölhető ki. A geotermikus energia hasznosítása érdekében a felhagyott feltáró- és kutatókutakkal rendelkező településeknek olyan különleges beépítésre nem szánt területeket indokolt kijelölniük, amelyek lehetőség szerint gondoskodnak az ott meglévő melegvíz gazdaságos hasznosításáról.

A klímaváltozással fokozottan érintett térség övezethez a Pálfai-féle (PAI) aszályindex aktuális talajállapot-analízise szerint erősen, vagy nagyon erősen aszályos területek tartoznak, ahol a vízmegtartó vízgazdálkodás és a víztakarékos mezőgazdálkodás elterjesztése olyan kimagaslóan fontos cél, amit az érintett települések településfejlesztési koncepciójában és integrált településfejlesztési stratégiájában, továbbá településrendezési terveinek környezeti és közmű alátámasztó munkarészeiben is vizsgálni és szerepeltetni kell.

A korábbi zártkertek övezetébe a mezőgazdasági térség részét képező kiskertes területek (a volt zártkertek) tartoznak. A korábbi zártkertek területe – ha az nem tartozik az első és másodosztályú szőlő kataszterhez, valamint az országos ökológiai hálózat magterületéhez és ökológiai folyosó területéhez – a település településszerkezeti tervében beépítésre szánt lakó-, üdülő-, vagy vegyes területté minősíthető az alábbi feltételek együttes teljesülése esetén:az érintett terület a település belterületével, vagy beépítésre szánt területével határos. A tervezett funkcióhoz tartozó, jogszabályban szabályozott és a helyi sajátosságoknak is megfelelő telekstruktúra, telekméret és telekgeometria kialakítása biztosítható, vagy erre vonatkozóan a települési önkormányzat a településrendezési szerződéseket az érintett tulajdonosokkal megkötötte. A tervezett funkció működéséhez szükséges – a megközelítést és a közművek elhelyezését egyaránt lehetővé tevő – közterületek biztosítottak, vagy erre vonatkozóan a települési önkormányzat a településrendezési szerződéseket az érintett tulajdonosokkal megkötötte. A közművek kiépítettek vagy kiépítésük lehetősége és feltételei biztosítottak és erre vonatkozóan a települési önkormányzat a településrendezési szerződéseket az érintett tulajdonosokkal megkötötte vagy döntést hozott a költségek vállalásáról.

A csillagos égbolt park övezetének területe a Hortobágyi Nemzeti Park (HNP) területére terjed ki, ahol az érintett települések saját településrendezési terveiben elő kell írni a következőket: új beruházásoknál, illetve meglévő építmények felújításánál kültéri fényforrások tartós elhelyezése csak a HNP világítási tervében Kis Háttérfényű Zónaként (KHZ) területeken megengedett. A HNP területén tartós kültéri világítás csak a közlekedés biztonsága érdekében, valamint járdák és parkolók esetében alkalmazható, úgy, hogy az a fényforrás 500 m-es körzetén túl ne legyen közvetlenül észlelhető, illetve az az égbolt mért fénysűrűségének legfeljebb 1 %-os növekedését eredményezze. Nem használható díszkivilágítás és reklámfény, továbbá nem lehet világítani mezőgazdasági, erdészeti, vadászati és halászati tevékenységekhez.

Hajdú-Bihar megye fenntartható fejlődésének elősegítése érdekében Hajdú-Bihar Megye Önkormányzatának Közgyűlése határozata alapján: a megye gazdaságfejlesztése és beruházás-ösztönzése érdekében Hajdú-Bihar Megye Közgyűlése szükségesnek tartja a megye megjelenését a MIPIM és az Expo Real nemzetközi ingatlanvásárokon, együttműködve az érintett településekkel és a HIPÁ-val. A beruházási helyszínek kiajánlása során előnyt élveznek általában a kis- és középvárosi beruházási helyszínek, továbbá a működő vasútállomástól 500 m-en belül fekvő ipari, kereskedelmi, szolgáltatási, raktározási, szállítási és logisztikai, valamint a körforgásos gazdaság fejlesztését célzó helyszínek, a Hajdú-Bihar Megye bihari területén lévő települések helyszínei, valamint a turisztikai attrakciófejlesztés, a szállás-, vendéglátás és fürdőfejlesztés helyszínei.

Hajdú-Bihar Megye Közgyűlése fokozottan ösztönzi a gazdasági és ipari területek kijelölését, a meglévők rendezését, újrafejlesztését, megközelítésének, parkolási helyzetük javítását, a meglévő iparvágányok újraélesztését a vasútállomások 500 m-es környezetén belül.

A megye vidékfejlesztése, a tanyás térségek arculatának megőrzése, az ehhez szükséges jó példák gyűjtése és széles körű bemutatása érdekében a Megyei Önkormányzat 2021-től pályázatot dolgoz ki az „Okos tanya” cím elnyerésére, elsődlegesen a tanyák fenntartható, a környezeti értékeket megőrző, innovatív gazdasági hasznosításának a területén.

A Turizmusfejlesztési Koncepció Hajdú-Bihar Megyében 2021-2027 c. dokumentum elkészítése: Hajdú-Bihar Megye turizmusra vonatkozó elképzeléseinek jelentős bővítése érdekében egy, a 2021-27 időszakot magába foglaló koncepció elkészítése szükséges annak az érdekében, hogy a következő nemzetközi programidőszakban a megye minél nagyobb jelentőségű térséggé váljon a hazai és a nemzetközi turizmus tekintetében. Ezen belül kiemelt szerepe kell legyen az épített és természeti örökségek (pl. világörökségi értékek, műemlékek, bioszféra rezervátum, csillagoségbolt park) turisztikai attrakcióvá tételének, azokat hálózatba szervező turisztikai csomagok összeállításának, a turisztikai szuprastruktúra (szállodák, vendéglátóhelyek) és az attrakciókat és szállásokat összekötő kerékpárút-hálózat fejlesztésének, a turisztikai kínálat széles – országos és nemzetközi szintű – promóciójának, továbbá a közös turisztikai menedzsment kiadások finanszírozási mechanizmusának is.

A Hajdú-Bihar megyei közlekedési hálózat fejlesztése érdekében a 2020-2027 közötti fejlesztések közül a Magyarország és egyes kiemelt térségeinek területrendezési tervéről szóló 2018. évi CXXXIX. törvényben szereplők mellett a következők az elsődlegesek, amelyek mielőbbi megvalósulását a Megyei Önkormányzat folyamatosan szorgalmazza az illetékes kormányzati szerveknél: Közútfejlesztés, kerékpárút fejlesztés, határátkelők fejlesztése, vasútfejlesztés:

Hajdú-Bihar megye tájvédelmi és erdőgazdálkodási követelményeinek teljesítése érdekében a településrendezési tervek készítése során a biológiai aktivitásérték, tájképvédelem, klímaadaptáció biztosítása, valamint a klímaváltozás hatásainak mérséklése érdekében erdők, fasorok, facsoportok, cserjesávok telepítése szükséges. Ezeket elsődlegesen a településszegélyeken, illetve nagy kiterjedésű mezőgazdasági táblákat tagoló mezővédő fásításként kell telepíteni, a földutak menti, illetve birtokrendezési és infrastrukturális beruházásokat kísérő fásításként, valamint a pollenben szegényebb, kevésbé allergizáló őshonos fa- ás cserjefajokból. Az intézkedés a táj szépségének és fásított, árnyékot adó útvonalhálózatának fejlesztésével, a megye klimatikus helyzetének javítása mellett hozzájárul a megye vonzerejének növeléséhez.

Hajdú-Bihar Megye Önkormányzata fontosnak tartja a Hortobágyi Nemzeti Park területén létrehozott Csillagos Égbolt Park fenntartását, és annak turisztikai jellegű sokrétű kihasználását, ezért az érintett területen csak olyan fejlesztéseket támogat, amelyek megfelelnek a területrendezési tervben, és a Csillagos Égbolt Park világítási tervében foglaltaknak.

Hajdú-Bihar Megye Önkormányzata turizmusfejlesztési és területfejlesztési feladatainak koordinált megvalósítása érdekében támogatni és ösztönözni kívánja a Berettyóújfalui és a Püspökladányi járás településeit a helyi közösségek (önkormányzatok, társadalmi szervezetek, gazdálkodó szervezetek és az érintett lakosság) összefogása eredményeként létrejövő, a Bihar-Sárréti térség természeti és kulturális örökségének fenntartható hasznosításán alapuló terület- és vidékfejlesztési célok megvalósulását is támogató (pl. zöldutak kialakítása, gasztronómiai értékek népszerűsítése, helyi közösségek erősítése) együttműködést.

Hajdú-Bihar Megye Önkormányzata a hatékony mezőgazdaság fejlesztése érdekében – a Debreceni Egyetemmel, a Hajdú-Bihar Megyei Agrárkamarával, és lehetőség szerint más, hasonló helyzetben lévő megyék (pl. Bács-Kiskun, Csongrád, Jász-Nagykun-Szolnok, Békés stb.) önkormányzataival – együttműködést kezdeményez a hazai felsőoktatási intézmények és kutatóhelyek számára. Ennek célja a vízszegény térségekben alkalmazható vízszegény földművelési technikák feltárására és alkalmazásba ültetési feltételeinek meghatározása, továbbá – együttműködve más, a klímaváltozással különösen érintett megyékkel – azok elterjesztése, ehhez oktatási, képzési anyagok elkészítése és terjesztése, tanfolyamok szervezése.

Hajdú-Bihar Megye Önkormányzata fontosnak tartja, a települések hagyományos szerkezetének és jellegének értékőrző fejlesztését a kulturális örökség és a természeti környezet szempontjából érzékeny területeken. Ezért a települések fejlesztését célzó támogatások odaítélése során erősíteni szükséges a hagyományos kiskereskedelmi üzletágat, növelve ezzel a városközpontok minőségét, társadalmi és gazdasági vonzerejét, közkedveltségét és gyalogosforgalmát. A Megyei Önkormányzat ennek érdekében információkkal, jó példákkal, nemzetközi EU-s projekt elérhetőségekkel (pl. URBACT) támogatja a megyei városokat a számukra leginkább megfelelő belváros- és üzletutca-fejlesztési programok megtervezésében és megvalósításában.

Hajdú-Bihar Megye Önkormányzata a megyében lévő települések eredményesebb és összehangoltabb fejlődése érdekében a jövőben rendszeresen megyei településfejlesztési és rendezési konferenciát szervez, amelyen megismerhetők és bemutathatók a megye települései fejlesztésének eredményei, legjobb példái,az EU-s jó gyakorlatok, azok adaptálási lehetőségei,a megye településeinek azon fejlesztési, vagy rendezési problémái, amelyek több települést érintenek, és amelyek megoldásában a Megyei Önkormányzat szerepet vállalhat.

Hajdú-Bihar Megye Önkormányzata a megye épített és természeti értékeinek szélesebb körű megismerése, a megyei identitás növelése és a megye márkájának építése és promóciója céljából országos fotópályázatot dolgoz ki Hajdú-Bihar megye építészeti örökségének feltárása, annak művészi igényű, de a széles – a megyén kívüli – közvélemény számára is vonzó bemutatása érdekében, Hajdú-Bihar megye természeti, illetve természeti környezetben lévő értékeinek bemutatására, a széles közvéleménnyel való megismertetésére.

A pályázatok arra érdemes pályaműveiből szervezett kiállítást folyamatos vándorkiállításként be kell mutatni a megye településein, más megyék székhelyein, és megfelelő időszakonként központi jelentőségű budapesti kiállítóhelyen is.

A Hajdú-Bihar Megyei Önkormányzat a fenntartható fejlődéssel kapcsolatos célkitűzéseit, a természeti értékek és javak megőrzését, a lakosság jelenlegi és jövőbeni jól-létét szem előtt tartva elkötelezetten kívánja támogatni a megye gazdaságának rugalmasságát erősítve a fenntartható és hulladékmentes gazdaság kialakítását. A körforgásos gazdaságban az anyagcsere-folyamatok tervezetten, zárt körben áramlanak, a hulladék szinte 100%-osan hasznosul; a biológiai, illetve technikai alkotórészek nem keverednek, hanem minőségi veszteség nélkül visszakerülnek a biológiai és gazdasági körfolyamatokba. A természeti erőforrásokkal való felelős gazdálkodásra fókuszálva a Megyei Önkormányzat támogatja a piacok, a fogyasztók és a természeti erőforrások közti viszony újragondolását; a megyét érintő fejlesztések során segíteni kívánja a körforgásos gazdaság minél szélesebb körben történő megismerését, a gyakorlati alkalmazás előmozdítását, népszerűsítve az egyes fejlesztési pályázatok, együttműködések során megismert gyakorlatok, eljárások, módszerek körét.

Bízik abban, hogy sikerült mélyebben megismertetni a munkájukat, melynek szélesebb körű megismertetése céljából nyílt napot is terveznek.

**Pajna Zoltán**

Kéri a közgyűlés tagjait, tegyék meg hozzászólásaikat.

***Hozzászólás***

**Mohácsi László**

Trianont követően kialakult egy területi egyenlőtlenség, most azonban örömmel hallották, hogy a fejlesztések a területi kiegyenlítődések felé haladnak. Berettyóújfalu és térsége nagy lemaradásban van, támogatják ennek a térségnek a fejlesztését.

**Pajna Zoltán**

Megköszöni mindazok munkáját, akik a tervezési folyamatban részt vettek. Közel harminc önkormányzat vett részt azokon a fórumokon, ahol ez a terv ismertetésre került. A tervezők olyan előremutató javaslatokat fogalmaztak meg, melyek biztosítják majd a hátrányos helyzetben lévő települések felzárkózását. Bízik abban, hogy a szeptemberi ülésükön már a végleges anyag kerül eléjük. Megállapítja, hogy további hozzászólás, javaslat nincs.

**Szavazásra teszi fel a Hajdú-Bihar Megyei Területrendezési terv módosításának aktuális helyzetéről szóló tájékoztatót, melyet a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/1/0/A/KT

Ideje: 2019 május 17 10:02

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 21 100.00 87.50

Nem 0 0.00 0.00

Tartózkodik 0 0.00 0.00

**Szavazott 21 100.00 87.50**

Nem szavazott 0 0.00

Távol 3 12.50

**Összesen 24 100.00**

**40/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján, figyelemmel a 192/2017. (XII. 20.) MÖK határozatra

1./ a Hajdú-Bihar Megyei Területrendezési Terv módosításának aktuális helyzetéről szóló tájékoztatót elfogadja.

2./ Felhatalmazza elnökét - a Magyarország és egyes kiemelt térségeinek területrendezési tervről szóló 2018. évi CXXXIX törvény végrehajtásához szükséges rendeletek hatálybalépését követően - a javaslattevő dokumentáció véleményezési eljárásának lefolytatására.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2. pont tekintetében: aktualitás szerint

1. ***napirendi pont***

„Az „Alföld kerékpáros stratégia 2017” tervezetéhez készített javaslattételi dokumentum térképi részének módosítása”

**Pajna Zoltán**

Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a „Alföld kerékpáros stratégia 2017” tervezetéhez készített javaslattételi dokumentum térképi részének módosításáról szóló határozati javaslatot, melyet a közgyűlés 18 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/2/0/A/KT

Ideje: 2019 május 17 10:04

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 18 100.00 75.00

Nem 0 0.00 0.00

Tartózkodik 0 0.00 0.00

**Szavazott 18 100.00 75.00**

Nem szavazott 3 12.50

Távol 3 12.50

**Összesen 24 100.00**

**41/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 27. § (1) bekezdése, a területfejlesztésről és a területrendezésről szóló 1996. évi XXI. törvény 11. § ac) pontja alapján, figyelemmel a 102/2017. (V. 26.) MÖK határozatra

1./ elfogadja és támogatja az „Alföld kerékpáros stratégia 2017” tervezetének Hajdú-Bihar megyét érintő fejezeteihez kapcsolódóan kidolgozott szakmai javaslattételi dokumentum aktualizált térképi mellékletét a határozat melléklete szerint.

2./ Felkéri az 1./ pontban hivatkozott stratégiai dokumentum elkészítését koordináló aktív Magyarországért felelős kormánybiztost, hogy az „Alföld kerékpáros stratégia 2017” összeállítása során, a Hajdú-Bihar Megyei Önkormányzat által tett szakmai javaslatokat jelen határozat térképi melléklete szerint vegye figyelembe.

3./ A közgyűlés felkéri elnökét, hogy döntéséről az aktív Magyarországért felelős kormánybiztost tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. május 31.

(A 41/2019. (V. 17.) MÖK határozat melléklete a jegyzőkönyv mellékletét képezi.)

**10.05-kor Bódi Judit elmegy.**

1. ***napirendi pont***

„A Hajdú-Bihar Megyei Önkormányzat 2018. évi zárszámadásáról szóló rendelet elfogadása”

**Pajna Zoltán**

Felkéri Már Norbert osztályvezetőt, tegye meg kiegészítését.

**Már Norbert**

A zárszámadásra vonatkozó előírásokban jogszabályi változás nincs az előző évekhez képest, a szabályozás megfelelő ahhoz, hogy átfogó képet adjon a gazdálkodásról. A szerkezet kialakításakor az volt a céljuk, hogy átlátható, közérthető és kellő részletezettségű legyen, amely érvényesül a költségvetés és a rendeletmódosítás esetében is, hiszen így folyamatos információt kapnak a gazdálkodásról és a változások okairól. A 2018. évi zárszámadás a 2018. december 31-i állapotra készül a költségvetéssel összehasonlító módon. A 2018. évi gazdálkodás alapvetően eredményes és kiegyensúlyozott volt. Az összes bevétel 758 218 M Ft volt, melyből költségvetési bevétel 470 007 M Ft, finanszírozási bevétel 288 211 M Ft. Az összes kiadás 483 817 M Ft volt, melyből a költségvetési kiadás 472 497 M Ft, a finanszírozási kiadás 11 320 M Ft volt. A pénzügyi maradvány 274 401 M Ft, míg a mérlegfőösszeg 440 200 M Ft, melyből a pénzeszközök 278 945 M Ft-ot, a kötelezettségek pedig 80 024 M Ft-ot tesznek ki. Ebből is látható, hogy a pénzeszközök tudják finanszírozni a meglévő kötelezettségeket. 19 db uniós pályázattal zárták az előző évet, ebben az évben ez a szám jelentősen növekedett, hiszen már 30 felett van az uniós pályázatok száma. Közel 300 M Ft-tal volt több a bevételük 2018-ban, mint 2015-ben, míg a kiadásuk több, mint 150 M Ft-tal volt több. A mérlegfőösszeg pedig 118 M Ft-tal nagyobb 2018-ban, mint 2015-ben volt. Az uniós pályázatokat illetően, míg 2018-ban 19 db pályázatuk volt, 2015-ben pedig 1 db. A számok alátámasztják a megfelelő gazdálkodást, kéri a közgyűlés támogatását.

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú- Bihar Megyei Önkormányzat 2018. évi zárszámadásáról szóló rendelet-tervezetet, melyet a közgyűlés 20 igen, 0 nem szavazattal, 0 tartózkodás mellett elfogadva a következő rendeletet alkotja:**

Száma: 19.05.17/3/0/A/KT

Ideje: 2019 május 17 10:12

Típusa: Nyílt

**Rendelet; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 1 4.17

Távol 3 12.50

**Összesen 24 100.00**

**Hajdú-Bihar Megyei Önkormányzat Közgyűlésének**

**4/2019. (V. 20.) önkormányzati rendelete**

**a Hajdú- Bihar Megyei Önkormányzat 2018. évi zárszámadásáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 1. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

**1. Az önkormányzat bevételei és kiadásai**

**1. §**

1. A Közgyűlés a Hajdú-Bihar Megyei Önkormányzat 2018. évi költségvetésének teljesítését 758.218 ezer forint bevételi főösszeggel, 483.817 ezer forint kiadási főösszeggel, 274.401 ezer forint maradvánnyal hagyja jóvá, e rendelet 1., 2. és 3. mellékletei szerint.
2. A Közgyűlés a Hajdú-Bihar Megyei Önkormányzat 2018. évi költségvetési bevételeinek teljesítését 470.007 ezer forint összegben, költségvetési kiadásainak teljesítését 472.497 ezer forint összegben, -2.490 ezer forint költségvetési egyenleggel, hiánnyal hagyja jóvá. A költségvetési egyenlegből 5.610 ezer forint a működési költségvetési bevételek és kiadások egyenlege (többlet), - 8.100 ezer forint a felhalmozási költségvetési bevételek és kiadások egyenlege (hiány).
3. A Közgyűlés a finanszírozási bevételek teljesítését 288.211 ezer forint összegben, a finanszírozási kiadások teljesítését 11.320 ezer forint összegben hagyja jóvá. A finanszírozási bevételek és kiadások egyenlege 276.891 ezer forint többlet.
4. A Közgyűlés az európai uniós forrásból finanszírozott támogatással megvalósuló programok, projektek bevételeit és kiadásait e rendelet 4., 5. és 6. melléklete szerinti tartalommal hagyja jóvá.
5. A Közgyűlés az önként vállalt feladatok előirányzatának 2018. évi felhasználását e rendelet 7. melléklete, az államháztartáson belülre és kívülre nyújtott működési célú támogatásokat, kölcsönöket e rendelet 8. melléklete szerint hagyja jóvá.
6. A Közgyűlés a beruházások, felújítások kiadásai beruházásonkénti teljesítését e rendelet 9. melléklete szerint jóváhagyja.
7. A Közgyűlés az önkormányzat 2018. évi összevont maradványát 274.401 ezer forintban állapítja meg. A Közgyűlés az önkormányzat maradványát 253.943 ezer forint összegben, az önkormányzati hivatal maradványát 20.458 ezer forint összegben hagyja jóvá.
8. A Közgyűlés a maradvány felhasználását e rendelet 10. melléklete szerint hagyja jóvá.
9. A Közgyűlés megállapítja, hogy az önkormányzat 2018. évben közvetett támogatásokat nem nyújtott.
10. A Közgyűlés megállapítja, hogy adósságot keletkeztető ügyletből származó kötelezettsége 2018. évben nem keletkezett.
11. A Közgyűlés megállapítja, hogy az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben meghatározottak szerinti saját bevétel összege 2018. évben 2.096 ezer forint.

**2. Az önkormányzati hivatalra vonatkozó rendelkezések**

**2. §**

1. A Közgyűlés az önkormányzati hivatal 2018. évi költségvetésének végrehajtását 246.394 ezer forint összes teljesített bevétellel és 225.936 ezer forint összes teljesített kiadással hagyja jóvá e rendelet 3. melléklete szerint.
2. A Közgyűlés az önkormányzati hivatal költségvetési bevételeinek teljesülését 25.922 ezer forint összegben, költségvetési kiadásainak teljesülését 225.936 ezer forint összegben állapítja meg.
3. A Közgyűlés az önkormányzati hivatal 1. § (7) bekezdésében jóváhagyott maradványát nem vonja el.

**3. Záró rendelkezések**

**3. §**

1. E rendelet 2019. május 21. napján lép hatályba.
2. E rendelet hatálybalépésével egyidejűleg hatályát veszti:
   1. a Hajdú-Bihar Megyei Önkormányzat 2018. évi költségvetéséről szóló 1/2018. (I. 30.) önkormányzati rendelet,
   2. a Hajdú-Bihar Megyei Önkormányzat 2017. évi zárszámadásról szóló 4/2018. (V. 28.) önkormányzati rendelet.

|  |  |
| --- | --- |
| **Dr. Dobi Csaba sk.** | **Pajna Zoltán sk.** |
| **jegyző** | **a megyei közgyűlés elnöke** |



















1. ***napirendi pont***

„A Hajdú-Bihar Megyei Önkormányzat 2018. évi költségvetési rendeletének módosítása”

**Pajna Zoltán**

Ahogy az előző napirendi pontnál elhangzott, már 30 pályázatot kezel a hivatal és ezek által a megyei önkormányzat szoros együttműködésben van a települési önkormányzatokkal. Ennek eredményeként a 2019. évi bevételük megközelíti az 1, 1 Mrd Ft-ot. Ha azt veszik figyelembe, hogy az államtól 283 M Ft-ot kap az önkormányzat az alapfeladatai ellátására, akkor a pályázatokon keresztül még háromszor annyi összegű forráshoz jutnak és erre az évre ez jelentős munkát fog adni. Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat 2018. évi költségvetési rendeletének módosításáról szóló rendelet-tervezetet, melyet a közgyűlés 20 igen, 0 nem szavazattal, 0 tartózkodás mellett elfogadva a következő rendeletet alkotja:**

Száma: 19.05.17/4/0/A/KT

Ideje: 2019 május 17 10:14

Típusa: Nyílt

**Rendelet; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**Hajdú-Bihar Megyei Önkormányzat Közgyűlésének**

**5/2019. (V. 20.) önkormányzati rendelete**

**a Hajdú-Bihar Megyei Önkormányzat 2019. évi költségvetéséről szóló**

**1/2019. (II. 4.) önkormányzati rendelet módosításáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló   
1/2015. (II. 2.) önkormányzati rendelet 1. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

1. **§**

A Hajdú-Bihar Megyei Önkormányzat 2019. évi költségvetéséről szóló 1/2019. (II. 4.) önkormányzati rendelet (a továbbiakban: Rendelet) 1. §-a helyébe a következő rendelkezés lép:

**„1. §**

1. Az önkormányzat közgyűlése (továbbiakban: Közgyűlés) az önkormányzat 2019. évi költségvetését 836.778 ezer forint költségvetési bevétellel és 1.099.859 ezer forint költségvetési kiadással hagyja jóvá.
2. A Közgyűlés megállapítja, hogy a költségvetési bevételek és kiadások egyenlege 263.081 ezer forint hiány. A költségvetési hiány összegéből 244.963 ezer forint a működési költségvetés, 18.118 ezer forint a felhalmozási költségvetés hiánya.
3. A Közgyűlés a költségvetési hiányt belső forrásból, 263.081 ezer forint maradvány igénybevételével finanszírozza, az e célt szolgáló finanszírozási bevételek összege 263.801 ezer forint.
4. A Közgyűlés megállapítja, hogy a finanszírozási kiadások összege 11.320 ezer forint, amelyet maradvány igénybevételével finanszíroz.
5. A Közgyűlés a (3) és (4) bekezdésben rögzítettekre tekintettel a finanszírozási bevételek összegét 274.401 ezer forintban állapítja meg.”
6. **§**

(1) A Rendelet 2. § (1) – (2) bekezdései helyébe a következő rendelkezések lépnek:

„(1) A megyei önkormányzat működési költségvetése:

a) működési költségvetési bevételek mindösszesen: 707.779 ezer forint

b) működési költségvetési kiadások mindösszesen: 952.742 ezer forint

c) működési költségvetési egyenleg (hiány): -244.963 ezer forint

(2) A megyei önkormányzat felhalmozási költségvetése:

a) felhalmozási költségvetési bevételek mindösszesen: 128.999 ezer forint

b) felhalmozási költségvetési kiadások mindösszesen: 147.117 ezer forint

c) felhalmozási költségvetési egyenleg (hiány): -18.118 ezer forint ”

(2) A Rendelet 2. § (7) – (8) bekezdései helyébe a következő rendelkezések lépnek:

„(7) A közgyűlés a Hajdú-Bihar Megyei Önkormányzati Hivatal részére 240.969 ezer forint irányító szervi támogatást (intézményfinanszírozást) biztosít.

(8) A Közgyűlés a 2019. évi költségvetésben 72.010 ezer forint általános tartalékot, valamint 88.931 ezer forint céltartalékot különít el. A céltartalékból:

a) 1.471 ezer forint a jövőbeni európai uniós és hazai forrásból megvalósuló pályázatok önerejének forrását,

b) 14.847 ezer forint a CLUSTERS3 pályázat, 13.461 ezer forint a PURE COSMOS pályázat, 10.924 ezer forint a CitiEnGov pályázat, 17.396 ezer forint a Night Light pályázat, 7.299 ezer forint az OUR WAY pályázat, 13.734 ezer forint az EUREGA pályázat uniós támogatásának megelőlegezésére kapott visszatérítendő támogatás visszafizetését,

c) 676 ezer forint a CLUSTERS3 pályázat, 881 ezer forint a PURE COSMOS pályázat, 584 ezer forint a CitiEnGov pályázat, 2.464 ezer forint a Night Light pályázat, 1.783 ezer forint az OUR WAY pályázat, 3.411 ezer forint az EUREGA pályázat hazai társfinanszírozásaként a következő években felmerülő kiadásainak fedezetét szolgálja.”

(3) A Rendelet 2. § (11) bekezdése helyébe a következő rendelkezés lép:

„(11) A Közgyűlés a 2019. évi költségvetésben 15.450 ezer forint működési célú támogatást állapít meg a rendelet 8. melléklete szerint.”

1. **§**

(1) A Rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzat hivatalának 2019. évi költségvetési bevételeit 12.019 ezer forintban, költségvetési kiadásait 273.446 ezer forintban határozza meg. A költségvetés egyenlege 261.427 ezer forint hiány, amelyet 20.458 ezer forint maradvány igénybevételével, valamint 240.969 ezer forint irányító szervi támogatással finanszíroz a rendelet 3. melléklete szerint.”

(2) A Rendelet 3. § (4) bekezdése helyébe a következő rendelkezés lép:

„(4) A közgyűlés az önkormányzati hivatal 2019. évi engedélyezett létszámát 30 főben állapítja meg.”

**4. §**

A Rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzat esetében bruttó 650 ezer forint, az önkormányzati hivatal esetében bruttó 32.344 ezer forint összeghatárig vállalható kötelezettség.”

**5. §**

A Rendelet 1., 2., 3., 4., 5., 6., 7., 8., 9. melléklete helyébe, e rendelet 1., 2., 3., 4., 5., 6., 7., 8., 9. melléklete lép.

**6. §**

E rendelet 2019. május 22. napján lép hatályba.

|  |  |
| --- | --- |
| **Dr. Dobi Csaba sk.** | **Pajna Zoltán sk.** |
| **jegyző** | **a megyei közgyűlés elnöke** |











**5. melléklet az 5/2019. (V. 20.) önkormányzati rendelethez**

**(5. melléklet az 1/2019. (II. 4.) önkormányzati rendelethez)**





**6. melléklet az 5/2019. (V. 20.) önkormányzati rendelethez**

**(6. melléklet az 1/2019. (II. 4.) önkormányzati rendelethez)**









1. ***napirendi pont***

„Jelentés a Hajdú-Bihar Megyei Önkormányzat és a Hajdú-Bihar Megyei Önkormányzati Hivatal 2018. évi belső ellenőrzéséről”

**Pajna Zoltán**

Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a 2018. évi belső ellenőrzési jelentésről szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/5/0/A/KT

Ideje: 2019 május 17 10:14

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**42/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a költségvetési szervek kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (3a) bekezdése alapján a Hajdú-Bihar Megyei Önkormányzat és a Hajdú-Bihar Megyei Önkormányzati Hivatal 2018. évi belső ellenőrzéséről szóló jelentést jóváhagyja.

1. ***napirendi pont***

„ A Hajdú-Bihar Megyei Fejlesztési Ügynökség Nonprofit Kft. 2018. évi számviteli törvény szerinti beszámolójának elfogadása, ügyvezetőt érintő döntések meghozatala”

**Pajna Zoltán**

Felkéri Korbeák Györgyöt, a HBMFÜ Hajdú Bihar Megyei Fejlesztési Ügynökség Nonprofit Kft. vezetőjét, tegye meg kiegészítését. Az üzleti terv elfogadásakor azt kérték, hogy 2019. évre vonatkozóan kapjon a közgyűlés tájékoztatást, hogy milyen bevételekkel és kiadásokkal tervez az ügynökség.

**Korbeák György**

Az ügynökség 2018. évi üzleti tervében árbevételét 248 009 E Ft összegben tervezte, amelyből tárgyidőszakban 178 305 E Ft realizálódott. Az árbevétel a 2017-es időszakhoz képest 48 796 E Ft-al csökkent, a tervezett összegnél 69 702 E Ft-al kevesebb. Az árbevétel olyan belföldi szolgáltatásokat tartalmaz, mint a projektmenedzsment, előkészítési dokumentumok elkészítése és pénzügyi vezetői feladatok ellátása. A Kft. 2018. évi üzleti tervében az egyéb bevételeket 7 727 E Ft összegben tervezte, amelyből tárgyidőszakban 52 825 E Ftrealizálódott. Az egyéb bevételek 52 825 E Ft-os értéke a következőkből tevődik össze: kapott pályázati támogatás 48 290 E Ft, visszaírt értékvesztés 3 253 E Ft, értékesített tárgyi eszköz értéke 600 E Ft, egyéb bevételek 682 E Ft. Az összes bevételen belül az egyéb bevételek aránya az előző időszakhoz hasonlítva 3,29%-ról 22,85%-ra (45 098 E Ft-al**)** nőtt.

A társaság az ületi tervében 254 907 E Ft összegben határozta meg a 2018-as év ráfordításait. Ezzel szemben 2018-ban a ráfordítások összege 233 761 E Ft. A 2017-es időszakhoz képest a ráfordítások aránya összegszerűen 133 E Ft-al csökkent, valamint az üzleti tervben meghatározott összeghez képest 12 146 E Ft-al kevesebb.

Az anyagjellegű ráfordítások aránya az összes ráfordításokon belül az előző időszakhoz viszonyítva 24,04%-os csökkenés, összegszerűen 24 308 E Ft mutatkozik. A személyi jellegű ráfordítások összege az előző időszakhoz képest 29 125 E Ft-al, 24,48 %-kal növekedett. A növekedést az évközi béremelések eredményezték.   A bevételekhez viszonyítva a személyi jellegű ráfordítások az előző évhez hasonlítva növekedtek, ezer Ft bevételre 2017. évben 507 Ft, míg 2018. évben 641 Ft jutott. A táblázat alapján megállapítható, hogy a Kft. az előző időszakhoz képest kisebb mértékű nyereséggel zárt, amelyet az eredményezett, hogy a 2018 évben beadott pályázatok egy része 2019-ben kerül elbírálásra, illetve ezen pályázatok projektmenedzsment feladatainak ellátása is 2019-ben kezdődik. A vállalat 2018. évi adózott eredménye 4 068 E Ft volt, amely az előző időszakhoz képest 605 E Ft-al csökkent. A 2019. évi üzleti tervben a HBMFÜ Nonprofit Kft 2019. évi bevételeit 328 345 E Ft összegben tervezte, amelynek jelentős részét 261 745 E Ft-ot a projektmenedzsmentből származó bevétel teszi ki. A 2019. évi üzleti tervben megfogalmazott projektmenedzsment tevékenységét a HBMFÜ Nonprofit Kft. bővítette hazai forrású programokkal, ezért az üzleti tervet a későbbiekben szeretné a közgyűlés elé visszahozni.

**Pajna Zoltán**

Az ügynökség munkatársait a hivatal munkatársaiként kezelik, jó döntés volt ebben a szervezeti formában működtetni és nem hivatalon belül, hiszen így tudnak jelentős forrásokhoz hozzájutni és nincsenek likviditási gondjaik. 2019-ben a projektek lezárását követően arra is fel kell készülniük, hogyan tudják a kollégákat tovább foglalkoztatni.

Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. 2018. évi számviteli beszámolójának elfogadásáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/6/0/A/KT

Ideje: 2019 május 17 10:26

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**43/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva

1./ elfogadja a Hajdú-Bihar Megyei Fejlesztési Ügynökség Nonprofit Kft. 2018. évi – a határozat 1-4. mellékletei szerinti – számviteli beszámolóját.

2./ A közgyűlés a 2018. gazdasági évet 91 149 eFt mérlegfőösszeg mellett, 4 068 eFt adózott eredménnyel fogadja el.

3./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. május 31.

(A 43/2019. (V. 17.) MÖK határozat 1-4. mellékletei a jegyzőkönyv mellékletét képezik.)

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. ügyvezetője részére 3 havi prémium megállapításáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/6/0/A/KT

Ideje: 2019 május 17 10:27

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**44/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva, figyelemmel a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának III.2.2 pontjában, valamint a 48/2018. (V. 25.) MÖK határozatban foglaltakra

1./ megállapítja, hogy Korbeák Györgyöt, a Hajdú-Bihar Megyei Fejlesztési Ügynökség Nonprofit Kft. ügyvezetőjét - a 2018. évi prémiumfeltételek értékelése alapján - 3 havi – a közgyűlési döntés elfogadásakor érvényes - alapbérének megfelelő prémium illeti meg, melynek kifizetéséről - likviditásának biztosítása mellett - a társaság gondoskodik.

2./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. május 31.

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. ügyvezetője részére 2019. évi prémiumfeladatok kitűzéséről szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/6/0/A/KT

Ideje: 2019 május 17 10:27

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**45/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva, figyelemmel a 94/2017. (V. 26.) MÖK határozattal elfogadott, a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának III.2.2 pontjában foglaltakra, valamint a Munka Törvénykönyvéről szóló 2012. évi I. törvény 207. § (2) bekezdésére

1./ a Hajdú-Bihar Megyei Fejlesztési Ügynökség Nonprofit Kft. ügyvezetője részére 2019. évre a következő prémiumfeladatokat tűzi ki:

1. a társaságnak lejárt köztartozása (adó, társadalombiztosítási járulék, vám, stb.) ne álljon fenn az üzleti év végén,
2. a társaság adózás előtti vállalkozási eredménye számviteli értelemben pozitív legyen.

A kitűzött feladatok teljesítése esetén az ügyvezetőt 3 havi alapbérének megfelelő prémium illeti meg. Nem fizethető prémium abban az esetben, ha a Társaság tárgyévi beszámolójának független könyvvizsgálói jelentése a vezető tisztségviselő intézkedési, döntési hatáskörébe tartozó ok miatt korlátozó, elutasító könyvvizsgálói záradékot tartalmaz, vagy a záradék megadásának elutasítását tartalmazza.

A prémiumfeladatok teljesítésének értékelésére a 2019. évi üzleti évet lezáró beszámoló és mérleg elfogadásakor kerül sor.

2./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. május 31.

***7. napirendi pont***

„Tájékoztató az INNOVA Nonprofit Kft. 2018. évi számviteli törvény szerinti beszámolójáról”

**Pajna Zoltán**

Felkéri Vámosi Gábor ügyvezetőt, tegye meg kiegészítését.

**Vámosi Gábor**

2018-ban folytatódott az a fejlődés, mely 2017-ben elkezdődött. A fejlesztési ügynökséghez képest speciálisabb területeken igyekeznek helyt állni, illetve programokat generálni. A 2017-ben megkezdett törekvéseik az elmúlt évben értek be és ez négy pályázat keretében mutatkozik meg. Ezekből a legfontosabb, és amely a megye gazdaságát is érinti, a fiatalok vállalkozóvá válásának a támogatása, melynek során 2100 fiatal vállalkozóvá válását segítik. Büszkék arra, hogy a legnagyobb, 3 Mrd Ft összegű turisztikai pályázatnak is a részesei lehettek, mely a Hortobágyon fog megvalósulni a GINOP-os programon belül. 2016-évi bemutatkozásakor elmondta, hogy terveik között szerepel különböző interaktív eszközöknek a fejlesztése, gyártása, ezek megvalósultak és a Vidékfejlesztési Minisztériumban jelenleg is használják. A turisztikai programon belül szintén fognak interaktív eszközöket tervezni és fejleszteni. Büszke arra, hogy Brüsszeli forrást is sikerült elnyerniük, melynek során a szürke marha hús arab piacokra való bejutását segítik. Az INNOVA nem csak a pályázat elkészítését, hanem a megvalósítását is ellátja. Ez a program év végén fejeződik be, már több olyan szervezettel kötöttek szerződést, akik szürke marha húst szeretnének majd vásárolni. De nem csak a hús értékesítésében szeretnének részt venni, hanem a Debreceni Egyetemnek és vállalkozásoknak is segítenek a különböző innovációs pályázatok elkészítésében. Pályázatíró tevékenységüket már az egész országra kiterjesztették, jelenleg 15-20 db benyújtásra váró pályázatuk van a Horizont 2020-as Interreg pályázat keretében.

Ebben az évben elkezdődik a HURO program keretében egy határon átnyúló kezdeményezés, melynek keretében egy szerszámokkal felszerelt, nyitott műhelyt terveznek létrehozni Debrecenben. A nyugati országokban több ilyen műhely működik, Budapesten is van egy kicsi, itt Debrecenben egy hatszor akkorát terveznek létrehozni. Jelenleg a projekt előkészítés, illetve tervezés fázisa zajlik. Véleménye szerint az elmúlt évi tevékenységükkel hozzájárultak a megye gazdaságának fejlődéséhez. Örül annak, hogy a fejlesztési ügynökségnek nem konkurensei, hanem közös együttműködésükkel a megye fejlődését segíthetik.

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel az INNOVA Észak-Alföld Nonprofit Kft. 2018. évi számviteli törvény szerinti beszámolójáról szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő rendeletet hozza:**

Száma: 19.05.17/7/0/A/KT

Ideje: 2019 május 17 10:34

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**46/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján, figyelemmel a Polgári Törvénykönyvről szóló 2013. évi V. törvény 3:109. § (2) bekezdésére, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 2. mellékletének I/2/11. pontjára

1./ a határozati javaslat mellékleteit képező, az INNOVA Észak-Alföld Regionális és Innovációs Ügynökség Nonprofit Kft. 2018. évi számviteli törvény szerinti beszámolójáról szóló tájékoztatókat tudomásul veszi.

2./ A közgyűlés felkéri elnökét a határozat ügyvezető részére történő megküldésére.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. május 31.

(A 46/2019. (V. 17.) MÖK határozat mellékletei a jegyzőkönyv mellékletét képezik.)

**Pajna Zoltán**

Az INNOVA felmérte az állami és önkormányzati tulajdonban lévő közösségi épületek energetikai beruházási igényét és amennyiben lehetőség lesz rá, az Európai Fejlesztési Bank kedvező feltételek mellett elő tudja segíteni az energetikai fejlesztéseket.

***8. napirendi pont***

„Tájékoztató a Hajdú-Bihar Megyei Vállalkozásfejlesztési Alapítvány 2018. évi működéséről, vagyoni, pénzügyi és jövedelmi helyzetéről szóló beszámolóról”

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Vállalkozásfejlesztési Alapítvány 2018. évi működéséről, vagyoni, pénzügyi és jövedelmi helyzetéről szóló beszámoló elfogadásáról szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.05.17/8/0/A/KT

Ideje: 2019 május 17 10:36

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**47/2019. (V. 17.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés b) pontja alapján, figyelemmel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 29. §-ára

1./ a Hajdú-Bihar Megyei Vállalkozásfejlesztési Alapítvány 2018. évi működésével, vagyoni, pénzügyi és jövedelmi helyzetével kapcsolatos beszámolóról szóló tájékoztatót a határozati javaslat 1-5. mellékletei szerinti tartalommal elfogadja.

2./ A közgyűlés felkéri elnökét a határozat ügyvezető igazgató részére történő megküldésére.

**Végrehajtásért felelős:** Pajna Zoltán, a közgyűlés elnöke

**Határidő:** 2019. május 31.

(A 47/2019. (V. 17.) MÖK határozat 1-5. mellékletei a jegyzőkönyv mellékletét képezik.)

***Különfélék***

**Pajna Zoltán**

Tájékoztatja a közgyűlést, hogy a közgyűlés következő munkaülésére várhatóan 2019. június 28-án (péntek) Hajdúdorogon kerül sor. Megköszöni az ülésen való részvételt, az ülést 10.37-kor bezárja.

**Készült: Debrecen, 2019. május 24.**

|  |  |
| --- | --- |
| **Dr. Dobi Csaba**  **jegyző** | **Pajna Zoltán**  **a megyei közgyűlés elnöke** |